﻿ लंदन कोर्ट में पेश हुए विजय माल्या, बोले- भारत में मेरी जान को खतरा
लंदन कोर्ट में पेश हुए विजय माल्या, बोले- भारत में मेरी जान को खतरा
Updated Nov 20, 2017 | 17:24 IST | टाइम्स नाउ डिजिटल
लंदन के वेस्टमिंस्टर कोर्ट में विजय माल्या के मामले में 4, 5, 6, 7, 11, 12, 13 और 14 दिसंबर को आगे की सुनवाई होगी।
लंदन: शराब कारोबारी विजय माल्या सोमवार को लंदन के वेस्टमिंस्टर कोर्ट में पेश हुए। यहां उनके वकील ने कोर्ट से कहा कि भारत में उनकी जान को खतरा है। अब अभियोजन पक्ष भारत सरकार द्वारा माल्या को सुरक्षा को लेकर रूपरेखा तैयार कर रहा है। इससे आश्वस्त किया जाएगा कि माल्या को भारत सरकार उचित सुरक्षा मुहैया कराएगी।
ये भी पढ़ें: भारत ने माल्या और ललित मोदी के प्रत्यर्पण में मांगी ब्रिटेन की मदद
माल्या किंगफिशर एयरलाइंस के 9000 करोड़ रुपये का कर्ज न चुका पाने के मामले में भारत में वांछित है। वह पिछले वर्ष मार्च में ब्रिटेन भाग गया था। अपने खर्चीली जीवनशैली के लिए पहचाना जाने वाले माल्या को ब्रिटेन में 13 अक्टूबर को प्रवर्तन निदेशालय की ओर से दर्ज धोखाधड़ी और धनशोधन मामले में गिरफ्तार किया गया था और उसके तुरंत बाद ही लंदन अदालत से उसे जमानत दे दी गई थी।
ये भी पढ़ें: माल्या के जेल पर किए कमेंट के जबाब में भारत ने कहा, 'देश में उनके लिए 'जेल है तैयार'
हाल ही में भारत ने ब्रिटेन के समक्ष विजय माल्या के प्रत्यर्पण का मामला उठाया था। केंद्रीय गृह राज्य मंत्री किरन रिजिजू ने कहा था कि इस मुद्दे पर सकारात्मक बातचीत हुई है।
भारत सरकार ने इस वर्ष जून में भगोड़े व्यापारी को प्रत्यर्पित करने के लिए ब्रिटेन को अतिरिक्त दस्तावेज सौंपे थे। ब्रिटेन सरकार ने जून में यह पाया था कि भारतीय जांच एजेंसी माल्या के खिलाफ सबूत जुटाने में देरी कर रही है।
लंदन कोर्ट में पेश हुए विजय माल्या, बोले- भारत में मेरी जान को खतरा Description: लंदन के वेस्टमिंस्टर कोर्ट में विजय माल्या के मामले में 4, 5, 6, 7, 11, 12, 13 और 14 दिसंबर को आगे की सुनवाई होगी। Times Now Hindi